Nog tyd vir kommentaar oor wysigings aan vuurwapenwet | Maroela Media
(Argieffoto: David Levêque/Unsplash)
Die spertyd om kommentaar te lewer oor die omstrede voorgestelde wysigings aan die Wet op Vuurwapenbeheer is met 21 dae verleng.
"Ons bevestig dat ons opdrag gekry het om jou in te lig dat die minister van polisie [Bheki Cele] toestemming gegee het vir 'n verlenging van 21 werksdae vir kommentaar om ingedien te word," lui 'n brief van die staatsprokureur se kantoor aan die prokureur Martin Hood.
Lirandzu Themba, Cele se woordvoerder, het bevestig dat die spertyd verleng is.
Sy het gesê meer inligting sal binnekort bekend gemaak word.
Daar was die afgelope ruk groot teenkanting teen die voorgestelde wysigings wat onder meer selfverdediging as rede vir die besit van 'n vuurwapen sal skrap. Die wysigings sal ook 'n groot uitwerking op sportskuts en jagters hê.
Sommige organisasies het selfs die voorgestelde wetsontwerp in die geheel verwerp.
Hood sê op Facebook sy kantoor het vroeër namens die Suid-Afrikaanse vereniging vir wapen- en ammunisiehandelaars (​SAAADA) en die Konfederasie van Jagtersverenigings van Suid-Afrika (Chasa) 'n dringende aansoek op Cele en die burgerlike sekretariaat vir polisie beteken waarin hulle vra vir 'n verlenging van die spertyd omdat daar tot dusver nie gereageer is op aansoeke wat ingevolge die Wet op die Bevordering van Toegang tot Inligting (Paia) ingedien is nie.
Die verlenging is na beraadslaging tussen die partye toegestaan.
Hood sê hy hoop die regering sal die kwessie nou ernstig opneem en betekenisvol gesprekke voer oor die voorstelle en hoe die wetgewing reggestel kan word.
Request for an extension to the comment period for the Firearms Control Act Amendment has just been granted.
If you have not yet had your say on the proposal to remove self defence as a reason to own a firearm, have your say now at the link … and share!https://t.co/Nmu1R6XCwj
— DearSAfrica (@DearSA_national) June 28, 2021
Man vas ná liggaam in put gevind is
Hierdie sogenaamde ondeurdagte plan van die regering om redes wat net aan hulle komunistiese ideologie voldoen sal faal net soos hulle tol pad fiasko.
Natuurlik moet die wet in sy geheel verwerp word dit is n klomp twak.Die wet gaan net meer konflik veroorsaak as wat die land kan bekostig.
Ons sit met menisters wat net graad een op skool klaar gemaak het. Dit gaan orals in afrika so hulle kan en sal nooit n land kan best nie. Die anc best die land as of dit n spaza shop is.
die groep wat die vuurwapenwet wil verander moet na hul skole teruggaan en die onderwysers om verskoning vra dat hulle hul tyd gemors het